ناتو باش منشیسی ینس استولتنبرگ، نارویده گی تطبیقات معماسی باعث تورکیه دن عذر سوره دی.
استولتنبرگ،
"حادثه لرگه سبب بولگن کیشی ناتو پرسونلی ایمس. ناروی تامانیدن وظیفه بیریلگن اجیر (قراردادی) ملکی بیر ماموردیر" دیدی.
ناتو، نارویده گی تطبیقاتده، آتاتورک و جمهور رئیس رجب طیب ایردوغاننی آماج قرار بیریلیشی بیلن تیگشیلی اوله راق، بیر تخنیکگر و خورد ضابط نینگ، اردودن چیتلندیریلگنینی بیان ایتدی.
نارویده گی متفق قوتلر قومندانلیگی، حادثه بیلن علاقه لی بیر مکتوب هم نشر قیلیب، تورک قوراللی کوچلر قومندانلیگیدن عذر سوره دی.
مکتوبده، ناتو باش سکرتری سرپرستی نینگ جوده متاثر ایکن لیگی هم تذکر بیریلگن.
جمهور رئیس ایردوغان، آتاتورک نینگ عکسی و اوزی نینگ اسمی اورین آلگن بیر تابلونینگ "دشمن تابلوسی" اوله راق کورستیلگن لیگی، تطبیقاتگه اشتراک قیلگن 40 تورک عسکری نینگ تیله تیلگن لیگینی معلوم قیلگن ایدی.
بوگون نهائی بولیشی کوتیلگن تطبیقاتگه تورکیه دن قتنشگن برچه پرسونل، تناون (پنجشنبه) کونی تیله تیلگن ایدی.
ایردوغان موضوع بیلن علاقه لی اوله راق،
"مونقه بیر اتفاق بولمه یدی" دیب ایتگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
